google/wiki40b huggingface dataset:
बारां-अटरू विधानसभा क्षेत्र (राजस्थान)

बारां-अटरू विधानसभा क्षेत्र राजस्थान का एक विधानसभा क्षेत्र है।
अंतरा बिस्वास

निजी जीवन

अंतरा का जन्म बंगाली हिन्दू परिवार में हुआ था। इन्होंने अपने अंकल के कहने पर अपना स्टेज का नाम मोनालिसा रख लिया। इन्होंने दक्षिण कोलकाता के जूलियन डे स्कूल से अपनी शिक्षा पूरी की, फिर कलकत्ता विश्वविद्यालय के आशुतोष कॉलेज से अपनी आगे की पढ़ाई पूरी की और संस्कृत में बीए की डिग्री प्राप्त की। ये पहले ओडिया वीडियो एल्बम में मॉडल और टीवी अभिनेत्री भी रह चुकी थीं।
इन्होंने 17 जनवरी 2017 को अपने प्रेमी, भोजपुरी अभिनेता विक्रांत सिंह राजपूत से बिग बॉस के घर में शादी कर ली।

1997-2004: शुरुआत

इन्होंने हिन्दी फिल्म जयते में आरती नाम की एक लड़की की एक छोटी सी भूमिका निभाई थी और इसी से हिन्दी फिल्मों में कदम रखा था। हालांकि इससे इन्हें कोई पहचान नहीं मिल पाई थी। इसके बाद इन्होंने हमाम फी अंस्टरडम (1998) और जय श्रीराम (1999) नाम की ओडिया में बनी फिल्मों में भी काम किया था। इसके बाद ये दमन (2001) में एक गाने में दिखाई दी थीं। इसके बाद ये रोंग नंबर (2002) नाम की ओडिया फिल्म के अलावा टॉप सम्राट (2003) और अधिकार (2004) जैसी बंगाली फिल्मों में भी काम कर चुकी हैं।
द हिन्दू के अनुसार भोजपुरी फिल्मों में काम करने वाली अभिनेत्रियों में सबसे अधिक मांग किए जाने वाले अभिनेत्रियों में से एक हैं।

2004-2015: सफलता

कई सारी छोटी और कम बजट की फिल्मों में काम करने के बाद भी इन्हें कोई खास पहचान नहीं मिल पाई थी। इन्हें हिन्दी फिल्म उद्योग में पहचान 2004 में प्रदर्शित होने वाली हिन्दी फिल्म तौबा तौबा से मिली। इस फिल्म में ये अमीन गज़ी के साथ अभिनय कर रही हैं। इसके एक साल बाद प्रदर्शित हुई फिल्म ब्लैकमेल (2005) में ये आइटम गर्ल बनी हैं। इस फिल्म में इनके साथ अजय देवगन और सुनील शेट्टी भी थे। इसी साल प्रदर्शित हुई फिल्म बंटी और बबली (2005) में ये एक डांसर ही बनी थी।
2005 में इन्होंने जैकपोट नाम की फिल्म में काम करते हुए कन्नड सिनेमा में भी कदम रखा। इस फिल्म में इनके किरदार का नाम लैला था। इसके कई सालों बाद, ये दूसरी कन्नड फिल्म इंकाउंटर दयानायक (2008) में दिखाई दी। इससे पूर्व ये बॉबी: लव एंड लुस्ट (2005), हाफ फ्राई हैदराबादी (2006), लव गुरु (2007) और काफिला निहारिका (2007) जैसे हिन्दी फिल्मों में काम कर चुकी थीं। इसके साथ ही जगदम (2007) नाम की तेलुगू फिल्म में ये आइटम गर्ल भी बनी थी।

2016-वर्तमान

ये 16 अक्टूबर 2016 से शुरू हुए रियलिटी शो बिग बॉस के सीज़न 10 में प्रतिभागी बनी थी और 105 दिन तक चलने वाले इस कार्यक्रम में ये 97वें दिन बिग बॉस के घर से बाहर हो गईं।
शाश्वत

शाश्वत का अर्थ होता है सनातन अर्थात् जो कभी भी न बदले।

अन्य अर्थ

shashwat
भारतीय लोक सेवा दिवस

भारतीय लोक सेवा दिवस (अंग्रेजी :Indian Civil Servants day) 21 अप्रैल को मनाया जाता है जिस दिन सरदार वल्लभभाई पटेल ने स्वतंत्र भारत के प्रथम लोक सेवा सत्र को मेटकाफ हाउस में संबोधित किया था जहां उन्होंने लोक सेवकों को 'स्टील फ्रेम ऑफ इंडिया' कहकर सम्मानित किया गया था इस दिन अखिल भारतीय सेवाओं के विभिन्न अधिकारियों को उनकी सर्वश्रेष्ठ सेवा के हेतु पुरस्कृत किया जाता है यह अधिकारियों में बेहतर प्रदर्शन को अपने व्यवहार में लाने के साथ ही आने वाली नई चुनौतियों को निपटने के लिए अपनी कार्य क्षमता को बढ़ाने तथा सुधारने एवं विभिन्न नीतियों पर चर्चा कर मनन करने का अवसर मिलता है।
इरकुत्स्क

इरकुत्स्क (रूसी भाषा: Ирку́тск, अंग्रेज़ी: Irkutsk) रूस के साइबेरिया क्षेत्र के दक्षिणपूर्वी भाग में स्थित इरकुत्स्क ओब्लास्त नामक प्रान्त की राजधानी है। अंगारा नदी के किनारे बसा हुआ यह शहर साइबेरिया के सबसे बड़े शहरों में से एक है और २०१० की जनगणना में इसकी आबादी ५,८७,२२५ गिनी गई थी। इसके पास अन्गार्स्क (Angarsk) और शेलेख़ोव (Shelekhov) शहर स्थित हैं जो इरकुत्स्क महानगर क्षेत्र का हिस्सा गिने जाते हैं और अगर इन्हें भी गिना जाए तो इरकुत्स्क महानगर की आबादी १० लाख के आसपास है।
इरकुत्स्क में जुलाई में तापमान ३७.२ सेंटीग्रेड तक जा चुका है और सर्दियों में जनवरी में −४९.७ सेंटीग्रेड तक गिर भी चुका है। इतनी भयंकर सर्दी में शीतकालीन मौसम में किसी ज़माने में यहाँ दूध जमी हुई ईंटों में बिका करता था। यह शहर सन् १६६१ में एक फ़ौजी यातायात पड़ाव के रूप में स्थापित हुआ था लेकिन समय के साथ काफ़ी विस्तृत हो गया।
मां योगिनी मंदिर

मां योगिनी मंदिर झारखंड में गोड्डा जिले के पथरगामा प्रखंड में स्थित है। यह जिला मुख्यालय से मात्र 15 किलोमीटर दूर बारकोपा में स्थित है। मां योगिनी का यह प्राचीन मंदिर तंत्र साधकों के बीच बेहद लोकप्रिय है। इसका इतिहास काफी पुराना है।
ऐतिहासिक और धार्मिक पुस्तकों के अनुसार, यह मंदिर द्वापर युग का ही है और यहां पांडवों ने अपने अज्ञात वर्ष के कई दिन बिताए थे। इसकी चर्चा महाभारत में भी है। तब यह मंदिर 'गुप्त योगिनी' के नाम से प्रसिद्ध था।
धार्मिक शास्त्रों के अनुसार, पत्नी सती के अपमान से क्रोधित होकर भगवान शिव जब उनका जलता हुआ शरीर लेकर तांडव करने लगे थे तो संसार को विध्वंस से बचाने के लिए भगवान विष्णु ने माता सती के शव के कई टुकड़े कर दिए थे। इसी क्रम में उनकी बायीं जांघ यहां गिरी थी। लेकिन इस सिद्धस्थल को गुप्त रखा गया था। विद्वानों का कहना है कि हमारे पुराणों में 51 सिद्ध पीठ का वर्णन है, लेकिन योगिनी पुराण ने सिद्ध पीठों की संख्या 52 बताई है।
जंगलों के बीच स्थित यह मंदिर तंत्र साधना के मामले में कामख्या के समकक्ष है। दोनों मंदिरों में पूजा की प्रथा एक सामान है। दोनों मंदिरों में तीन दरवाजे हैं। योगिनी स्थान में पिण्ड की पूजा होती है। कामख्या में भी पिण्ड की ही पूजा होती है।
बताया जाता है कि पहले यहां नर बलि दी जाती थी। लेकिन अंग्रेजों के शासनकाल में इसे बंद करवा दिया गया। मंदिर के सामने एक बट वृक्ष है। प्रचलित मान्यताओं के अनुसार इस बट वृक्ष पर बैठकर साधक साधना किया करते थे और सिद्धि प्राप्त करते थे।
मंदिर का गर्भगृह आकर्षण का विशेष केंद्र है। मां योगिनी मंदिर के ठीक बांयीं ओर से 354 सीढ़ी ऊपर उंचे पहाड़ पर मां का गर्भगृह है। गर्भगृह के अंदर जाने के लिए एक गुफा से होकर गुजरना पड़ता है। इसे बाहर से देखकर अंदर जाने की हिम्मत नहीं होती, क्योंकि इसमें पूरी तरह अंधेरा होता है। लेकिन जैसे ही आप गुफा के अंदर प्रवेश करते हैं, आपको प्रकाश नजर आता है, जबकि यहां बिजली की व्यवस्था नहीं है।
बाहर से गुफा के संकड़े द्वार और अंदर चारों तरफ नुकीली पत्थरों को देखकर लोग गुफा के अंदर जाने की हिम्मत नहीं जुटा पाते, लेकिन मां के आशीर्वाद से मोटे से मोटा व्यक्ति भी इसमें जाकर आसानी से निकल आता है। गर्भगृह के भीतर भी साधु अपनी साधना में लीन रहते हैं।
मां योगिनी मंदिर के ठीक दाहिनी ओर पहाड़ी पर मनोकामना मंदिर है। जो लोग मां योगिनी के दर्शन के लिए आते हैं, वे मनोकामना मंदिर जाना नहीं भूलते।
श्रुति सेठ

करियर

श्रुति ने मॉडल के रूप में अपने करियर की शुरुआत की थी। सबसे पहले उन्हें पहचान शरारत से मिली। इसके बाद वह क्यों होता है प्यार और देस में निकला होगा चांद में नज़र आई। कुछ फिल्में जिसमें वो थी, फ़ना, ता रा रम पम, राजनीति।

व्यक्तिगत जीवन

श्रुति ने अपनी विद्यालयी शिक्षा अशोक अकादमी में की और स्नातक की शिक्षा सेंट ज़ेवियर्स कॉलेज, बॉम्बे से अर्थशास्त्र और वाणिज्य में की। उन्होंने मुस्लिम फ़िल्म निर्देशक दानिश असलम से विवाह किया।
२३०७ ईसा पूर्व

२३०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नुसरत फारिया

प्रारंभिक जीवन

एक बच्चे के रूप में, फारिया प्रगतिशील थी और हमेशा पाठ्येतर गतिविधियों में शामिल रहती थी। उसने एक सेना अधिकारी होने का भी सपना देखा था, लेकिन शो व्यवसाय में एक स्टार होने के अपने जुनून को आगे बढ़ाने के लिए उसने हार मान ली।

व्यवसाय

फारिया ने अपने करियर की शुरुआत एक बीटीवी डिबेट शो में भाग लेने वाले डिबेटर के रूप में की थी। वह 2010 और 2011 में एक राष्ट्रीय वाद-विवाद चैंपियन हैं। उन्होंने कई टेलीविजन विज्ञापनों में एक मॉडल के रूप में शो व्यवसाय में अपना करियर शुरू किया। अपने करियर के दौरान, उन्होंने विभिन्न टेलीविज़न विज्ञापनों और रेडियो कार्यक्रमों में काम किया है। 2014 में, उन्होंने एक रियलिटी शो, फेयर एंड हैंडसम: द अल्टीमेट मैन की मेजबानी की।
इस अभिनय से उनकी लोकप्रियता ने उन्हें पदुति नाम दिया 2015 में, उन्होंने जाज़ मल्टीमीडिया के साथ आशिकी और हीरो 420 The former, being her debut film, released in late 2015 नामक दो फिल्मों में प्रदर्शित होने के लिए हस्ताक्षर किए। पूर्व, उनकी पहली फिल्म थी, 2015 के अंत में रिलीज़ हुई जबकि बाद में 2016 की शुरुआत में रिलीज़ हुई। पूर्व में भी मज़हर को फिल्म या टेलीविजन  में सर्वश्रेष्ठ नवागंतुक के लिए मेरिल प्रोथोम अलो पुरस्कार मिला।
हठयोग

हठयोग चित्तवृत्तियों के प्रवाह को संसार की ओर जाने से रोककर अंतर्मुखी करने की एक प्राचीन भारतीय साधना पद्धति है, जिसमें प्रसुप्त कुंडलिनी को जाग्रत कर नाड़ी मार्ग से ऊपर उठाने का प्रयास किया जाता है और विभिन्न चक्रों में स्थिर करते हुए उसे शीर्षस्थ सहस्त्रार चक्र तक ले जाया जाता है। हठयोग प्रदीपिका इसका प्रमुख ग्रंथ है।
हठयोग, योग के कई प्रकारों में से एक है। योग के अन्य प्रकार ये हैं- मंत्रयोग, लययोग, राजयोग। हठयोग के आविर्भाव के बाद प्राचीन 'अष्टांग योग' को 'राजयोग' की संज्ञा दे दी गई।
हठयोग साधना की मुख्य धारा शैव रही है। यह सिद्धों और बाद में नाथों द्वारा अपनाया गया। मत्स्येन्द्र नाथ तथा गोरख नाथ उसके प्रमुख आचार्य माने गए हैं। गोरखनाथ के अनुयायी प्रमुख रूप से हठयोग की साधना करते थे। उन्हें नाथ योगी भी कहा जाता है। शैव धारा के अतिरिक्त बौद्धों ने भी हठयोग की पद्धति अपनायी थी। इस योग का महत्व वर्तमान काल मे उतना ही है जितना पहले था ।
मुक्ति (१९७७ फ़िल्म)

संक्षेप

कैलाश शर्मा (शशि कपूर) पर शन्नो (अंजू महेन्द्रू) के यौन शोषण व धीरज कुमार वर्मा (रूपेश कुमार) की ह्त्या का झूठा आरोप लग जाता है। उसे जम्मू व काश्मीर के अधिवेशक न्यायालय द्वारा फांसी की सज़ा दी जाती है| हाई कोर्ट व सुप्रीम कोर्ट द्वारा उसके निवेदन रद्द किए जाते हैं। अपनी मृत्यु को निश्चित मानकर कैलाश अपनी पत्नी सीमा (विद्या सिन्हा) को बेटी पिंकी के साथ बम्बई में बसने का सुझाव देता है| सीमा वहां अपनी जीविका के लिए सिलाई करने लगती है। कुछ समय बाद वह कैलाश को मृत मानकर अपने पड़ोसी रतन (संजीव कुमार) से विवाह कर लेती है|
चौदह वर्ष बाद बड़ी होकर पिंकी (बिंदिया गोस्वामी) अपने प्रेमी विक्रम (विक्रम) से विवाह करना चाहती है| इस बीच कैलाश की फांसी आजीवन कारावास में बदल चुकी है| वह जेल से छूटकर बम्बई शहर में अपने परिवार को खोजता है| कुछ समय बाद उन्हें देख उनकी ज़िन्दगी में दखल न देने की ठान वह चुप रह जाता है| जब सीमा को कैलाश के जीवित होने का का पता चलता है तो वह उससे मिलने जाती है| उससे मिलने के बाद उनके जीवन में आने वाले उथल पुथल को आगे की कहानी में दिखाया गया है|
आयरलैंड बनाम नीदरलैंड बनाम स्कॉटलैंड

आयरलैंड, नीदरलैंड और स्कॉटलैंड के बीच खेलने वाली टूर्नामेंट की सूची है।
दुष्चक्र

दुष्चक्र (virtuous circle या vicious circle) एक ऐसा काल्पनिक या आभासी चक्र है जिसमें एक बार घुस जाने पर बाहर निकलना सम्भव नहीं होता। इस चक्र में एक तरह का धनात्मक पुनर्भरण (पॉजिटिव फीडबैक) काम करता है जो घटनाओं एवं उनके परिणामों को इस चक्र के अन्दर बने रहने के लिये बाध्य करता है। समाज में, अर्थतंत्र, मनोविज्ञान आदि में दुष्चक्र यत्र-तत्र देखने को मिलता है।

अर्थशास्त्र में दुष्चक्र के कुछ उदाहरण

आर्थिक उन्नति को भी एक दुष्चक्र (virtuous circle) की तरह देखा जा सकता है। एक बार आर्थिक उन्नति शुरू हो गयी (जैसे किसी तकनीकी नवाचार के परिणामस्वरूप) तो यह और अधिक उन्नति को जन्म देती है। इसका कारण यह हो सकता है कि जब अधिक लोग नयी तकनीक से परिचित होजाते हैं तो हो सकता है की दूसरों को सीखने में और कम समय लगे। इसके अलावा अधिक मात्रा में उत्पादन के कारण भी कुछ लाभ मिल सकते हैं। इसके परिणामस्वरूप लागत कम होने और दक्षता अधिक होने की सम्भावना है। किसी स्पर्धायुक्त बाजार में इसके कारण कम औसत मूल्य पर सामान बेचा जा सकता है। जब मूल्य कम होते हैं तो उपभोग अधिक होता है। इससे आउटपुट और अधिक बढ़ेगा। ...और इसी क्रम में उत्तरोतर उन्नति होती रहेगी।
किन्तु कुछ चक्रों के बाद या किसी स्तर पर जाकर कुछ नये कारक (जैसे अत्यधिक प्रदूषण, प्रौद्योगिकी का अबाधित प्रसार एवं विसरण (डिफ्यूजब)) जन्म लेते हैं जो इस चक्र में वृद्धि के विपरीत काम करते हैं जिसके कारण यह सिलसिला कमजोर पड़ जाता है।
हर्मैनो पेड्रो

संत हर्मैनो पेड्रो (स्पेनी: 'Pedro de San José de Betancur y Gonzáles') (जन्म: 21 मार्च 1626 - मृत्यु: 25 अप्रैल 1667) या सेंट जोज़फ़ डी बेटनकोर्ट यी गोंज़ालस के संत पीटर एक स्पेनियाइ मूल के ईसाई धर्मप्रचारक और मिशनरी थे जिनकी कर्मभूमि ग्वाटेमाला थी। वे आर्डर ऑफ़ आवर लेडी ऑफ़ बेथेलेम("बेथेलेम की हमारी पवित्र देवी का क्रम") के संस्थापक थे। तथा वे न सिर्फ कैनरी द्वीपसमूह के पहले मूलनिवासी संत थे, बल्कि उन्हें ग्वाटेमाला और पूरे मध्य अमेरिका का पहला संत माना जाता है।

युवावस्था

तेनरीफ़ एक साधारण परिवार में जन्मे थे। अपनी प्राथमिक व्यावसायिक युवावस्था में इन्होंने पादरी के रूप में धर्म के क्षेत्र में काम किया। 23 वर्ष की आयु में, इन्होंने ईसाई धर्म के सन्देश प्रवाह के लक्ष्य से एक धर्मप्रचारक के रूप में अपने देश को छोड़ दिया और दो ​​साल बाद ग्वाटेमाला आ पहुंचे, जो उस समय स्पेनी साम्राज्य का हिस्सा था। ग्वाटेमाला में अपने निवास के दौरान वहाँ इन्होंने गरीब, बीमार, अनाथ और पीड़ित और शोषित लोगों के कल्याण के लिए अत्यंत काम किया, जिसके कारण ईसाइयत के मध्य अमेरिका में प्रवाह को अत्यंत समर्थन मिला। इनके द्वारा किये गए मानवी कार्यों को सदियों बाद मदर टेरेसा द्वारा किये गए मानवी कार्यों के समानांतर माना गया है। 25 अप्रैल 1667 को 41 वर्ष की आयु में इनकी अचानक मृत्यु हो गई। मृत्यु के करीब 350 वर्ष बाद, 2002 में पोप जॉन पॉल द्वितीय ने इन्हें रोमन कैथोलिक चर्च का एक संत घोषित कर दिया। वे कैनरी द्वीपसमूह, ग्वाटेमाला और मध्य अमेरिका के पहले संत थे।

प्रदर्शन और विरासत

इनकी प्रतिमाओं में इन्हें अक्सर, पीठ पर एक बड़ा चोगा डाले, एक हाथ में कैनरी द्वीप के चरवाहों द्वारा प्रयोग की जाने वाली लाठी पकड़े दिखाया जाता है। इनकी दावत (फीस्ट) को प्रतिवर्ष 24 अप्रैल को मनाया जाता है।
उदासीनीकरण अभिक्रिया

जिन अभिक्रियाओं में अम्ल तथा क्षार क्रिया करके जल एवं लवण बनाते हैं उन क्रियाओं को रसायन विज्ञान में उदासीनीकरण अभिक्रिया(neutralization) कहते हैं।
हिरनोटी गाँव, इगलास (अलीगढ़)

भूगोल

हिरनोटी खैर से ११ किलोमीटर, गोडा से ४ किलोमीटर, खैर-इगलास मार्ग पर स्थित है।

जनसांख्यिकी

मुख्य रूप से यहाँ जाट जाति के लोग निवास करते हैं|इसके अलावा हरिजन, मुस्लिम भी हैं। अधिकतर लोगों का मुख्य कार्य कृषि है। परन्तु कुछ लोग फ़ौज -पुलिस में भी हैं।

यातायात

खैर से इगलास बसे चलती है |यह गाँव मुख्य सड़क से कुछ ही दूर है|लोगो पर निजी मोटर साइकिल व कुछ पर चौपहिया वाहन भी हैं।

आदर्श स्थल

यहा घुन्न नामक स्थल पर औरंजेब के काल के मन्दिर स्थित थे। यहा से पुरातत्विक महत्व की मुर्तिया मिलती हे।

शिक्षा

निकट गाँव तलेसरा मे इंटर कॉलेज है। गोड़ा यहाँ से ४ किलोमीटर मे डिग्री कॉलेज है। खैर [१० किलोमीटर] मे कई डिग्री कॉलेज हैं। काफी नए सी बी एस ई बोर्ड के स्कूल भी खुल गए हैं।
काफी युवा यहाँ से पुलिस व फ़ौज मे हैं।
बिग बॉस 11

कल्पना

बिग बॉस एक रियल्टी टीवी धारावाहिक है, जिसमें कई सितारे, विवादास्पद व्यक्तित्व या आम आदमी के एक ग्रुप को एक घर में तीन महिने के लिये एक साथ रखा जाता है। उनका बाहरी दुनिया से कोई संबन्ध नहीं होता। यहाँ सिर्फ एक व्यक्ति कि आवाज आती है जो समय-समय पर अनुदेश देता रहता है, जिसे 'बिग बॉस' के नाम से जाना जाता है। हफ्ते के शुरुआत में सभी प्रतिभागी को उनमें से ही किसी एक को घर से बाहर करने के लिये नामंकित किया जाता हैं। सबसे अधिक बार नामित किन्ही दो या चार सदस्यों को घर से बाहर करने के लिये नामंकित किया जाता है। जनता, नामंकित मे से अपने पसंदीदा सदस्य को बचाने के लिये वोट करती हैं। सबसे कम वोट पाने वाले को घर से निष्कासित कर दिया जाता, और यह सिलसिला चलता रहता है। अन्तिम बचने वाला विजेता होता है। इसके अलावा हफ्ते के बीच में घर का कप्तान बनने और लक्जरी बज़ट के लिये कई टास्क होते रहते है।

प्रसारण

"बिग बॉस 11" का प्रसारण कलर्स टीवी में सोमवार से शुक्रवार रात 10:30 बजे से 11:30 बजे तक और साप्ताहांत में 10:00 से 11:00 बजे किया जाता था। प्रत्येक दिन के प्रकरण में पिछले दिन की मुख्य घटनाएं दिखाई जाती थी। और साप्ताहांत को घर से किसी एक सदस्य के निष्कासन को लेकर कार्यक्रम होता था।
मारिया डी लियोन

मारिया डी लियोन (जन्म: 23 मार्च 1643 - मृत्यु: 15 फ़रवरी 1731) एक कैथोलिक नन और रहस्यमय ढँग से पैदा हुई स्पेनिश तेनरीफ़ थी। एक गरीब परिवार में जन्मी मारिया को बचपन से ही रहस्यमय अनुभव प्राप्त हो गया था। 1668 में वह एक नन बन गयी। बाद में किसी सन्त (अंग्रेजी: सांता) की प्रतिष्ठा के लिए उसकी रहस्यपूर्ण मौत हो गई। सैकड़ों लोगों ने चमत्कार को ही उसकी मौत के लिए जिम्मेदार ठहराया है। वर्तमान समय में आज भी उसका यश शरीर बरकरार है। उनकी मौत का दिन एक दावत के रूप में प्रतिवर्ष 15 फ़रवरी को मनाया जाता है।
आसिफ करीम

कैरियर

आसिफ करीम ने अपने एक दिवसीय अंतर्राष्ट्रीय क्रिकेट कैरियर में केन्या क्रिकेट टीम के लिए ३४ मैच खेले थे जिसमें २७ विकेट हासिल किये थे और साथ ही बल्लेबाजी में २२८ रन बनाये थे। वहीं घरेलू क्रिकेट में इन्होंने अपने समय में ४० लिस्ट ए क्रिकेट मैच खेले थे जिसमें महज २८ ही विकेट निकाल पाए थे।

टेनिस

क्रिकेट के अलावा आसिफ करीम ने १९९८ में इजिप्ट के खिलाफ डेविस कप  में खेलते हुए केन्या का प्रतिनिधित्व किया था। उन्होंने दो सिंगल मैच और एक युगल रबर मैच खेला था।
जोंक

जोंक एनिलिडा संघ का जन्तु है। यह उभयलिंगी होता है। स्वच्छ जलाशयों में मिलता है। इसका शरीर लम्बा, चपटा एवं खंडों में विभक्त रहता है। यह वाह्य परजीवी है। इसके शरीर के दोनों सिरों पर पोषक से चिपकने के लिए चूषक मिलते हैं। इसके अगले चूषक के मध्य में तिकोना मुखछिद्र होता है।
एक दशक(2009-2019) में जोंक से इलाज 13 गुना तक मंहगा हुआ।
आयुर्वेद में जलोकावारन पद्धति में जोंक से इलाज किया जाता रहा हैं।
गोबिन्दगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

गोबिन्दगंज उपजिला बांग्लादेश के उत्तरी सीमान्तों में स्थित, रंगपुर विभाग के गाइबान्धा जिले में स्थित है।
सबसे कम विकसित देश

सबसे कम विकसित देश उन देशों की सूची हैं, जो संयुक्त राष्ट्र के अनुसार, सामाजिक-आर्थिक विकास के सबसे कम संकेतांक दर्शाते हैं और विश्व के सभी देशों में जिनकी मानव विकास सूचकांक की श्रेणियाँ निम्नतम हैं। सबसे कम विकसित देश की अवधारणा १९६० के दशक के अंत में शुरु हुई और सबसे कम विकसित देशों के पहले समूह को संयुक्त राष्ट्र द्वारा अपने १८ नवम्बर १९७१ के प्रस्ताव २७६८ (XXVI) में सूचीबद्ध किया गया हैं।
भव्य

भव्य शानदार को कहते हैं।

उदाहरण

उसने एक भव्य ईमारत बना डाली।
फैनी बर्नी

फैनी बर्नी (Fanny Burney / 13 जून 1752 – 6 जनवरी 1840) अंग्रेजी उपन्यासकार तथा नाटककार थीं। वे 'फ्रांसेज बर्नी' (Frances Burney) के नाम से भी जानी जाती हैं। विवाह के बाद वे मेडम डाब्ले (Madame d’Arblay) के नाम से भी जानी जाती थीं।
उनकी पैनी दृष्टि मनुष्यों की त्रुटियों तथा हास्यापद विचित्रताओं को सहज ही लक्ष्य कर लेती थी और उनकी लेखनी कुशल चित्रकार की तूलिका के समान उनका समन्वय करके मनोरंजक चित्रों का सर्जन करती थी। इस तरह के व्यंग्यात्मक चित्र उनके उपन्यासों में भरे पड़े हैं। मैडम डाब्ले के उपन्यासों का महत्व ऐतिहासिक है क्योंकि उनमें स्त्रियों के स्वतंत्र दृष्टिकोण का समावेश है और घरेलू जीवन ही उनका केंद्रबिंदु है। उन्होंने उस परंपरा का श्रीगणेश किया जिसकी पराकष्ठा जेन आस्टिन की परिपक्व कृतियों मे पाई जाती है।

जीवन परिचय

फैनी बर्नी का जन्म इंग्लैण्ड के लिन रेगिस (जिसे अब किंग्स लिन कहते हैं) में पैदा हुईं थीं। इनके पिता डॉ॰ वर्नी संगीत के लब्धप्रतिष्ठ मर्मज्ञ थे और फैनी के बचपन में ही लंदन में आकर रहने लगे थे। उनका संपर्क डॉ॰ जॉन्सन, बर्क तथा रोनाल्ड्स जैसे प्रसिद्ध व्यक्तियों से था और कालांतर में कुमारी वर्नी भी उसी विशिष्ट गोष्ठी से संबंधित हो गईं। लिखने का प्रेम इनमें बाल्यकाल ही में उदय हुआ परंतु विमाता के विरोध के कारण उन्हें प्रोत्साहन न मिल सका। परन्तु आगे चलकर उनकी स्वाभाविक प्रवृत्ति की विजय हुई और सन् १७७८ ई० में उन्होंने अपना प्रथम उपन्यास 'इवेलिना' (Evelina) और दि हिस्ट्री ऑव ए यंग लेडीज इंट्रेंस इन टु दि वर्ल्ड' प्रकाशित किया परंतु इन्होंने अपना नाम तथा व्यक्तित्व गुप्त ही रखा। इस उपन्यास की लोकप्रियता से प्रोत्साहित होकर चार वर्ष पश्चात् उन्होंने 'सिसीलिया ऑर दि मेम्वायर्स ऑव ऐन येअरेस' का प्रकाशन किया। सन् १७८६ में वे साम्राज्ञी चार्लाट् के अधीन एक संमानित पद पर नियुक्त हुईं और अपने चार वर्षों के अनुभवों को अपनी रोचक डायरी में लेखबद्ध करती रहीं। १७९३ में उन्होंने जेनरल डाब्ले नामक फ्रांसीसी शरणार्थी से विवाह किया। उनके दो अन्य उपन्यास 'कौमिला' और 'दि वांडरर' के नाम से प्रसिद्ध हैं।

इवेलिना

फैनी बर्नी का सर्वाधिक लोकप्रिय उपन्यास 'इवेलिना' है। इसमें उनकी प्रतिभा का विशिष्ट रूप पाठकों के सामने आता है। इवेलिना की नायिका उच्च कुल की एक साधनहीन नवयुवती है जो परिस्थितियों से विवश होकर लंदन के अपरिचित समाज में प्रवेश करती है और भिन्न भिन्न लोगों की विचित्र रहन सहन, क्रियाकलाप, वेशभूषा तथा आचार विचारों का रोचक चित्र अपने पत्रों में अंकित करती है। उपन्यास की पत्रशैली रिचर्डसन की है परंतु नायिका बहिर्मुखी है और अपने व्यक्तित्व को पृष्ठभूमि में रखते हुए वह अपने चतुर्दिक् बाह्य समाज का स्वरूप चित्रित करती है।
उपन्यासलेखिका का मुख्य उद्देश्य था एक रोचक कहानी का निर्माण करना जो सरिता के समान विभिन्न स्थलों के बीच निर्बाध गति से बहती हुई अपने लक्ष्य की ओर अग्रसर होती रहे। दूसरा विशिष्ट गुण जो इस उपन्यास में प्रतिबिंबित है वह है लेखिका की तीव्र निरीक्षण शक्ति जिससे घटनाएँ तथा पात्र सजीव हो उठे हैं।

सिसीलिया एवं अन्य उपन्यास

उनके दूसरे उपन्यास 'सिसीलिया' में भी इन्हीं गुणों की अभिव्यक्ति हुई है और कथावस्तु भी अनुरूप ही है परंतु सफलता उतनी सर्वांगीण नहीं है। शेष दो उपन्यासों में उन्होंने अपने अनुभव क्षेत्र के बाहर बढ़ने का प्रयास किया और डॉ॰ जॉन्सन की गंभीर तथा बोझिल शैली को अपनाया, जिसके फलस्वरूप उन्हें सफलता से वंचित होना पड़ा।
निकिता सिंह

प्रारंभिक जीवन और पेशा

निकिता सिंह का जन्म बिहार के पटना में हुआ यहाँ उन्होंने अपने जीवन के ४ साल बिताये उसके बाद वह वहाँ से इंदौर चले गए जहा उनकी प्रार्थमिक शिक्षा हुई। २००८ में रांची के ब्रिजफोर्ड स्कूल, तुपादना से अपनी स्चूली शिक्षा पूरी की। २०१२ में इंदौर के एक्रोपोलिस इंस्टीटूट ऑफ़ फार्मास्यूटिकल शिक्षा और रिसर्च में स्नातक किया। वह वर्तमान में न्यूयॉर्क शहर के द न्यू स्कूल से रचनात्मक लेखन में मास्टर डिग्री हासिल कर रही है। 
२०११ में पेंगुइने इंडिया बुक्स के साथ एक अनुबंध पर हस्ताक्षर किया और साथ ही ग्रेपवाइन इंडिया में भी शामिल हुई। 
१९ वर्ष की आयु में उनहोंने अपना पहला उपन्यास @फेसबुक लिखा तब वह स्नातक की विद्यार्थी थी। सिंह ने पूरे भारत में कालेजो में विभिन्न तेडेक्स सम्मेलनों में भी भाषण दिए है। वह ग्रेपवाइन इंडिया में भी बतौर संपादक की तरह काम करती है। उनकी सबसे नयी रचना "लव यू लाइक आ लव सोंग" मार्च २०१६ में आई थी।  निकिता ने लेखक ऑर्वाना घई के साथ 'एंथोलॉजी' 25 स्ट्रोक ऑफ दयालुता भी संपादित की।
मैरी कॉम (फ़िल्म)

मैरी कॉम एक भारतीय हिन्दी बॉलीवुड फ़िल्म है जो २०१४ में सिनेमा घरों में प्रदर्शित हुई थी  जिसका निर्देशन ओमंग कुमार ने किया था। यह एक जीवनी फ़िल्म है जो मुक्केबाज  मैरी कॉम पर आधारित है जिसमें प्रियंका चोपड़ा  ने किया था।
क्वांटीकरण (भौतिकी)

क्वांटीकरण विधि

क्वांटीकरण चिरसम्मत क्षेत्र को संकारकों में परिवर्तित करता है जो क्षेत्र सिद्धान्त की क्वांटम अवस्थाओं पर लागू होते हैं। निम्न ऊर्जा अवस्था को इनकी निर्वात अवस्था कहा जाता है और यह काफी जटिल हो सकती है। एक सिद्धान्त को क्वांटीकृत करने का कारण किसी पदार्थ, वस्तुओं व कणों के गुणधर्मों को क्वांटम आयाम परिणाम की गणना के माध्यम से समझना है। ऐसी गणनाएं कुछ निश्चित सुक्ष्म के साथ की जाती हैं जिसे पुन:सामान्यीकरण कहा जाता है, यदि इसे उपेक्षित किया जाये तो हमें निरर्थक परिणाम प्राप्त हो सकते हैं। जैसे कि विविध आयामों में अनन्त का प्रकट होना। क्वांटीकरण प्रक्रिया का पूर्ण विवरण के लिए पुन:सामान्यीकरण विधि का पालन करना अत्यावश्यक है।
क्षेत्र सिद्धान्त के क्वांटिकरण की प्रथम विकसित विधि विहित क्वांटीकरण है। जबकि यह सरल सिद्धान्तों में प्रयुक्त करना बहुत आसान है, यहाँ बहुत अवस्थाएं ऐसी प्राप्त होती हैं जहाँ अन्य क्वांटीकरण विधि क्वांटम आयाम की गणमा में बहुत ही प्रभावशली प्रक्रिया है। फिर भी विहित क्वांटीकरण का उपयोग, क्वांटम क्षेत्र सिद्धान्त की भाषा और स्पष्टीकरण में इसका प्रभाव मिलता है।

विहित क्वांटीकरण

क्षेत्र सिद्धान्त का विहित क्वांटीकरण चिरसम्मत यांत्रिकी से क्वांटम यांत्रिकी के निर्माण के अनुरूप है।

क्वांटम सांख्यिकीय यांत्रिकी दृष्टिकोण

देखें अनिश्चितता सिद्धान्त।

श्विंगर विधि

देखें श्विंगर क्वांटम क्रिया सिद्धांत।
2008 ग्रांड प्रिक्स डे टेनिस डे ल्योन

पुरुष एकल

रॉबिन सोडरलिंग ने  जूलियन बेनेटॉ को 6–3, 6–7(5), 6–1 से हराया।
ग्रेन्डमदर्स टेल ऑंड अदर स्टोरीज

ग्रेन्डमदर्स टेल ऑंड अदर स्टोरीज आर के नारायण द्वारा रचित एक लघु कहानियो का एक संकलन है।